**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/379-65/2021.**

**149/2021.**

**HATÁROZAT**

**- veszélyhelyzetben átruházott hatáskörben meghozott döntésről -**

**A „Komplex Energetikai Fejlesztések Tiszavasváriban” című** **TOP-3.2.2-15-SB1-2016-00012 számú azonosítószámú pályázaton belüli átcsoportosításról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

 A **„Komplex Energetikai Fejlesztések Tiszavasváriban”** című **TOP-3.2.2-15-SB1-2016-00012 azonosítószámú** projekt kapcsán kezdeményezem a szükséges intézkedések megtételét az Irányító Hatóság eljárásának eredményétől függően, a hazai társfinanszírozás terhére történő többletforrás biztosítása érdekében, amely az önkormányzat szempontjából önerő biztosítását nem eredményezi.

**INDOKOLÁS**

**A TOP-3.2.2-15-SB1-2016-00012 számú azonosítószámú** projekt kapcsán az Irányító Hatóság eljárásának eredményétől függően felmerülhet többletforrás szükségessége.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. június 14.

 **Szőke Zoltán**

 **polgármester**